Mäenlasku
Nyt kesäkulta vallitsee
 ja nurmet vihannoivat,
 nyt linnut puissa laulelee,
 ja paimenpillit soivat.

 Nyt tuoksuavat kukkaset
 jo kankahilla, soilla,
 ja posket ompi punaiset
 jo mäen mansikoilla.

 Nyt kaikki uudet kasvot saa.
 Myös pienet lapsukaiset
 nyt ruusupäisnä ruskottaa
 kuin maalla mansikkaiset.

 Kuin hauska silloin lapsien
 on mansikassa olla!
 Saa poimien ja maistellen
 he käydä nurmikolla.

P. J. Hannikainen, Sirkkunen, 1900. Satuja ja runoja lapsille I–V, 1882–1893.

Tyko Hagman